Mitmed meie tehtud ettepanekud on seotud riigieelarve kulude eesmärgistatuse nõudega. Meie arvates eeldab see avalike vahendite juhtimise põhimõttelist - rõhutan, põhimõttelist -, mitte kosmeetilist või juhuslikku ümberkorraldamist. Keerukamalt väljendades tähendab see strateegilise juhtimise ning selle tsükli terviklikku ja korrapärast rakendamist.